
     REPUBLIKA HRVATSKA
     TRGOVAČKI SUD U OSIJEKU



U   I M E   R E P U B L I K E   H R V A T S K E
R J E Š E N J E


Trgovački sud u Osijeku, po sucu Jadranki Herman, u stečajnom predmetu povodom zahtjeva Financijske agencije Regionalni centar Osijek Podružnica Osijek, L.Jagera 3, za pokretanje skraćenog stečajnog postupka nad dužnikom DANKONIK d.o.o. za očuvanje i promicanje zdravlja, Osijek, Marjanska 18b, MBS: 030142204, OIB: 72042080877, dana 29. svibnja 2017.,                       

r i j e š i o   j e
	

ODBACUJE se zahtjev za provedbu skraćenog stečajnog postupka nad dužnikom DANKONIK d.o.o. za očuvanje i promicanje zdravlja, Osijek, Marjanska 18b, MBS: 030142204, OIB: 72042080877.


Obrazloženje


Dana 31. ožujka 2017.  zaprimljen je na ovome sudu zahtjev  FINE Regionalni centar Osijek  Podružnica Osijek, Klasa: 110-07/17-01/04 Ur. broj 04-06-17-1850 od 30. ožujka 2017. godine, za provedbu skraćenog stečajnog postupka nad dužnikom DANKONIK d.o.o. za očuvanje i promicanje zdravlja, Osijek, Marjanska 18b, MBS: 030142204, OIB: 72042080877.

Dana  6. travnja  2017. godine, sukladno članku 430. Stečajnog zakona (Narodne novine broj 71/15) Trgovački sud u sud u Osijeku,  pod poslovnim brojem St-455/17-3  objavio je oglas  na mrežnoj stranici e-oglasna ploča sudova, kojim je pozvao osobe ovlaštene za zastupanje dužnika da u roku od 15 dana od dana objave oglasa podnesu  sudu  javnobilježnički  ovjerovljeni   popis imovine i obveza na propisanom obrascu, te vjerovnike da najkasnije u roku od 45 dana od objave oglasa predlože otvaranje stečajnog postupka i uplate predujam u iznosu od 10.000,00 kn za pokriće troškova tog postupka na žiro račun suda.

Zaključkom suda St-455/17-4 od 18. svibnja 2017. godine pozvana je FINA Regionalni centar Osijek u spis dostaviti potvrdu  o stanju računa dužnika u svrhu dokazivanja postojanja stečajnog razloga: nesposobnosti za plaćanje na strani dužnika.

Dana 26. svibnja 2017.  godine FINA Regionalni centar Osijek dostavila je potvrdu o stanju računa i novčanih sredstava dužnika na dan 22. svibanj 2017. godine, iz koje je razvidno da u  Očevidniku redoslijeda osnova za plaćanje, na dan izdavanja potvrde, dužnik ima evidentirane neizvršene osnove za plaćanje u neprekinutom razdoblju od 0 dana. 

Kako je uvidom u potvrdu FINE RC Osijek Podružnica Osijek od 22. svibnja 2017. godine utvrđeno da žiro račun dužnika na dan 22. svibanj 2017. godine nije blokiran, te kod dužnika nije ostvaren stečajni razlog  predviđen člankom 5. Stečajnog zakona: nesposobnost za plaćanje, to je zahtjev za provedbu skraćenog stečajnog  postupka valjalo odbaciti kao nedopušten.

                                               U Osijeku 29. svibanj 2017. 

 
Zapisničar:      
Maja Kocijan
                                                                                  		    STEČAJNI SUDAC
								       Jadranka Herman



POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda.
           
                                                                                                                                  
D N A :
1. Predlagatelj - FINA Regionalni centar Osijek Podružnica Osijek
1. dužnik - DANKONIK d.o.o.  Osijek, Marjanska 18b
1. e-glasna ploča suda 
1. rj. odbacivanjem
1. kal. 12/6

